《教谕许君置酒藏书阁有怀融堂钱先生》
明代·程敏政

登高元不为伤离，雨后溪山一倍奇。野寺晴岚随画出，石林残照与诗宜。

醉呼豆荚供新茗，閒扫苔花读旧碑。前辈风流谁复在，百年融老是吾师。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。